Държавен вестник, бр. 21, 2013 г., стр. 51

БРОЙ  21	
Д Ъ Р Ж А В Е Н  В Е С Т Н И К 	
СТР.  51  
стомана не трябва да надвишава 25 mm, с 
подходяща дебелина на стената за приложение 
в газови инсталации.
7.4. Тръбите за газ могат да бъдат израбо­
тени и от неметален материал, ако тръбите 
отговарят на изискванията на приложение 8 
от Правило № 67 на ИКЕ/ООН.
7.5. Тръбите за газ могат да бъдат заменени 
с маркучи за газ, ако маркучите отговарят на 
изискванията на приложение 8 от Правило 
№ 67 на ИКЕ/ООН.
7.6. Тръбите за газ, различни от неметалните 
тръби за газ, се закрепват по такъв начин, 
че да не бъдат подложени на вибрации или 
натиск.
7.7. Маркучите за газ и неметалните тръби 
за газ се закрепват по такъв начин, че да не 
бъдат подложени на натиск.
7.8. В точките на закрепване тръбите или 
маркучите за газ се захващат с предпазни 
материали.
7.9. Тръбите или маркучите за газ не се 
разполагат на местата за повдигане с крик.
7.10. В точките на преход тръбите или 
маркучите за газ, независимо дали са, или 
не са оборудвани с предпазен ръкав, трябва 
да бъдат обезопасени със защитен материал.
8. Газови съединения между компонентите 
на системата за LPG
8.1. Не се допускат заваръчни или споени 
връзки и съединения от типа резбово-щуцерно 
съединение със затягащ пръстен.
8.2. Тръбите за газ се свързват само със съв­
местими връзки по отношение на корозията.
8.3. Тръбите от неръждаема стомана се 
свързват само с връзки от неръждаема стомана.
8.4. Разпределителните блокове се произ­
веждат само от корозионно устойчив материал.
8.5. Тръбите за газ се свързват с подходящи 
съединения, например: двустранно затягащи се 
съединения за тръби от стомана, съединения 
със заоблени от двете страни накрайници или 
с два фланеца за тръби от мед. Тръбите за газ 
трябва да бъдат свързани с подходящи връзки. 
При никакви обстоятелства не се използват 
съединения, с които може да се повреди 
тръбата. Налягането, при което се разрушава 
монтираното съединение, трябва да е същото 
или по-високо от това на самата тръба.
8.6. Броят на връзките трябва да бъде 
ограничен до минимум.
8.7. Връзките се правят на места, достъпни 
за проверка.
8.8. В отделението за пътници или в затворе­
но отделение за багаж тръбите или маркучите 
за газ не трябва да бъдат повече от разумно 
необходимото. Това изискване се счита за 
изпълнено, когато тръбата или маркучът за 
газ преминава само от резервоара за гориво 
до една от страните на превозното средство.
8.8.1. В отделението за пътници или в 
затворено отделение за багаж не се допуска 
наличието на връзки за провеждане на газ с 
изключение на:
– връзките на газоизолиращия кожух;
– връзките между тръбата или маркуча за 
газ и пълначното устройство, ако тази връз­
ка е оборудвана с предпазен ръкав, който е 
устойчив на въздействието на LPG, и всяко 
възможно изтичане на газ се отвежда директно 
в атмосферата.
8.8.2. Изискванията на т. 8.8 и 8.8.1 не се 
прилагат за превозни средства от категории 
М2 и М3, ако тръбите или маркучите за газ и 
връзките са оборудвани с предпазен ръкав, 
който е устойчив на въздействието на LPG и 
който е отворен към атмосферата. Отворени­
ят край на предпазния ръкав трябва да бъде 
разположен в най-ниската точка.
9. Дистанционно управляем спирателен 
клапан
9.1. Дистанционно управляемият спирате­
лен клапан се монтира на тръбата за газ от 
резервоара за LPG към регулатора за налягане/
изпарителя, колкото е възможно по-близо до 
регулатора за налягане/изпарителя.
9.2. Дистанционно управляемият спирате­
лен клапан може да бъде вграден в регулатора 
за налягане/изпарителя.
9.3. Независимо от разпоредбите на т. 9.1 
дистанционно управляемият спирателен кла­
пан може да бъде монтиран в двигателя 
на място, определено от производителя на 
системата за LPG, при условие че е предви­
дена система за връщане на горивото между 
регулатора за налягане и резервоара за LPG.
9.4. Дистанционно управляемият спирате­
лен клапан се монтира по такъв начин, че да 
прекъсва притока на гориво, когато двигате­
лят не работи или ако превозното средство е 
оборудвано и с друга горивна система, когато 
е избрано другото гориво. Допустимо е закъс­
нение от 2 s за диагностични цели.
10. Пълначно устройство
10.1. Пълначното устройство се обезопа­
сява против завъртане и се защитава срещу 
замърсяване и влага.
10.2. Когато резервоарът за LPG е монтиран 
в отделението за пътници или в затворено 
отделение за багаж, пълначното устройство 
се разполага извън превозното средство.
11. Система за избор на гориво и електри­
ческа система
11.1. Електрическите компоненти на систе­
мата за LPG трябва да бъдат защитени срещу 
претоварване и най-малко един предпазител 
се поставя на захранващия кабел. Предпази­
телят се поставя на познато място, където 
може да бъде достигнат без използването на 
инструменти.
11.2. Електрозахранването на компонентите 
на системата за LPG, през които преминава 
газ, не може да преминава през тръбата за газ.
11.3. Всички електрически компоненти, 
монтирани в части на системата за LPG, където 
налягането надвишава 20 kPa, се свързват и 
изолират по такъв начин, че електрически ток 
да не преминава по частите, съдържащи газ.